## Uredba o kriterijima za utvrđivanje korisnika i načinu raspodjele dijela prihoda od igara na sreću

### NN 68/2003 (22.4.2003.), Uredba o kriterijima za utvrđivanje korisnika i načinu raspodjele dijela prihoda od igara na sreću

# VLADA REPUBLIKE HRVATSKE

797

Na teme­lju
članka 10. stavka 1. Zakona o priređiva­nju igara na sreću i nagradnih igara
(»Narodne novine«, broj 83/2002), Vlada Republike Hrvatske je na sjednici održanoj
17. trav­nja 2003. godine donijela

## UREDBU

### O KRITERIJIMA ZA UTVRĐIVANJE KORISNIKA I NAČINU RASPODJELE DIJELA PRIHODA OD IGARA NA SREĆU

Članak 1.

Ovom Uredbom određuju se kriteriji za utvrđiva­nje
korisnika i način raspodjele dijela prihoda od igara na sreću za financira­nje
programa organizacija koje djeluju u područjima propisanima člankom 10. stavkom
1. Zakona o priređiva­nju igara na sreću i nagradnih igara (u da­lj­njem
tekstu: Zakon).

Članak 2.

(1) Kriteriji za raspodjelu utvrđeni su sukladno
nacionalnim strate­gijama i programima zadovo­ljava­nja javnih potreba u
odgovarajućim djelatnostima, te sukladno programima za potica­nje razvoja
civilnog društva, a iskazuju se udjelom pojedinih programskih aktivnosti u
ukupnom dijelu prihoda od igara na sreću, određenih člankom 10. stavkom 2.
Zakona.

(2) Raspodjelom dijela prihoda od igara na sreću utvrđuje
se izdvaja­nje za organizacije, i to:

1. 30% onima koje promiču razvoj športa,

2. 8% onima koje pridonose borbi protiv droga i svih
drugih oblika ovisnosti,

3. 4% onima koje se bave socijalnom i humanitarnom
djelatnošću,

4. 28% za one koje se bave problemima i zadovo­ljava­njem
potreba osoba s invaliditetom,

5. 6,5% za one koje se bave tehničkom kulturom,

6. 5% za one koje se bave kulturom,

7. 4% za one koje se bave izvaninstitucionalnom
naobrazbom i odgojem djece i mladih,

8. 14,5% za one koje pridonose razvoju civilnog društva.

Članak 3.

(1) Sredstva iz članka 2. ove Uredbe, koja se uplaćuju
na račun državnog proračuna Republike Hrvatske i ­nje­gov su prihod, raspoređuju
se u državnom proračunu na s­ljedeći način:

1. sredstva iz članka 2. stavka 2. točke 1., u
razdjelu Ministarstva prosvjete i športa, za aktivnost 577030 – Potica­nje
programa javnih potreba športa (Hrvatski olimpijski odbor – 93,33%) i
aktivnosti 577031 – Potica­nje bav­lje­nja športom invalidnih osoba (Hrvatski športski
savez invalida – 6,67%);

2. sredstva iz članka 2. stavka 2. točke 2., u
razdjelu Ministarstva zdravstva, za aktivnost 618042 – Ostali zdravstveni
programi;

3. sredstva iz članka 2. stavka 2. točke 3., u
razdjelu Ministarstva zdravstva, za aktivnost 618007 – Tekuće potpore udrugama
unutar države (Hrvatski crveni križ – 50%) i u razdjelu Ministarstva rada i
socijalne skrbi, za aktivnost 583049 – Humanitarne i donatorske aktivnosti
(organizacije koje se bave socijalnom i humanitarnom djelatnošću – 50%);

4. sredstva iz članka 2. stavka 2. točke 4., u
razdjelu Ministarstva rada i socijalne skrbi, za aktivnost 583049 – Humanitarne
i donatorske aktivnosti (programi udruga osoba s invaliditetom, u svrhu pobo­ljša­nja
kvalitete ­njihova živ­lje­nja);

5. sredstva iz članka 2. stavka 2. točke 5., u
razdjelu Ministarstva prosvjete i športa, za aktivnost 577028 – Programi tehničke
kulture;

6. sredstva iz članka 2. stavka 2. točke 6., u
razdjelu Ministarstva kulture, za aktivnost 565003 – Osnovna djelatnost udruga
u kulturi;

7. sredstva iz članka 2. stavka 2. točke 7., u
razdjelu Ministarstva prosvjete i športa, za aktivnost 577000 – Uprava i
administracija (izvaninstitucionalna naobrazba i odgoj djece i mladih);

8. sredstva iz članka 2. stavka 2. točke 8., u
razdjelu Vlade Republike Hrvatske – Ured Vlade Republike Hrvatske za udruge, za
aktivnost 509014 – Udruge za razvoj zajednice (96,55%) i u razdjelu
Ministarstva va­njskih poslova, za aktivnost 556000 – Uprava i tajništvo
(programi društava koji ­nje­guju surad­nju među zem­ljama – društva prijate­ljstva
3,45%).

(2) Evidenciju o uplati prihoda državnog proračuna za
vrste prihoda, i to:

– 3000 Porez na dobitke od igara na sreću,

– 3042 Mjesečna naknada za stalno organizira­nje klađe­nja
(članak 49. Zakona),

– 3050 Mjesečna koncesijska naknada za igračnice (članak
38. Zakona),

– 3123 Godiš­nja naknada za priređiva­nje igara na
sreću u automat-klubu (članak 56. Zakona),

– 3085 Mjesečna naknada za priređiva­nje igara na sreću
na automatima u automat-klubovima (članak 56. Zakona),

i rasporedu prihoda iz članka 2. stavka 2., dostav­ljat
će Financijska agencija, Ministarstvu financija, Ministarstvu prosvjete i športa,
Ministarstvu zdravstva, Ministarstvu rada i socijalne skrbi, Ministarstvu
kulture, Ministarstvu va­njskih poslova i Vladi Republike Hrvatske – Uredu za
udruge, jednom mjesečno.

Članak 4.

U ci­lju osigura­nja transparentnosti korište­nja
sredstava, nosite­lja raspodjele dijela prihoda od igara na sreću postupat će
sukladno članku 23. Zakona o udrugama.

Članak 5.

Ova Uredba stupa na snagu danom objave u »Narodnim
novinama«.

Klasa: 460-01/03-01/01
Urbroj: 5030104-03-3
Zagreb, 17. trav­nja 2003.

Potpredsjednik
**dr. sc.** **Goran Granić,** v. r.

Uredba, NN 68/2003-797